**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Филология, әдебиеттану және әлем тілдері факультеті**

**«Мұрағаттану, құжаттар жүргізу және құжаттамалық қамтамасыз ету» (5В051500),**

**«Қоғамдық байланыс» (5В051400) мамандығы бойынша білім беру бағдарламасы**

|  |  |
| --- | --- |
|   |  Филология факультетінің  Ғылыми кеңесінде бекітілді  №\_\_\_хаттама « \_\_\_\_»\_\_\_\_\_\_\_\_ 2011 ж. Факультет деканы \_\_\_\_\_\_\_\_\_\_\_\_\_Қ.Әбдезұлы |
|  |  |
|  |  |

**Негізгі міндетті модуль KAZ 1001 « Қазақ тілі »** 3 кредитбойынша

**СИЛЛАБУС\***

**Пән**

**«KAZ 1001» - « Қазақ тілі »** (3 кредит)

1 курс, орыс бөлімі, көктемгі семестр

Модульдің пәндерін жүргізетін оқытушылар туралы **МӘЛІМЕТ**:

**«Қазақ тілі» пәні бойынша**

**Мекебаева Лейла Адамовна, ф.ғ.к., аға оқытушы**

Телефондары (жұмыс, үй, ұялы байланыс): 3773339, 3773330 \* 13-25, мемлекеттік тіл кафедрасы

e-mail: mekebaeval@mail.ru

каб.: 326 филология факультеті.

**Модульдің МАЗМҰНЫ:**

 **Мақсаты:**.

 Қазақстан Республикасының қазіргі таңдағы экономикалық даму деңгейі, басқа елдермен халықаралық байланысының нығаюы, әлемдік қауымдастықта ықпалының артуы біліктілік деңгейі әлемдік стандарттарға сәйкес келетін, өз елінің тарихи құндылықтары тілі мен тарихына, мәдениетіне құрметпен қарап, ғаламдану үдерісінде мемлекетіміздің жедел дамуына үлес қосатын мамандарды даярлаудың қажеттігін туғызып отыр. Сондықтан мемлекеттік тілді меңгерген білікті мамандарды қалыптастыру, даярлау оқу мазмұнының негізгі міндеті болып табылады.

Бағдарламаның мазмұны тіл үйренушінің қарым-қатынасқа түсу салаларын ескере отырып, сөйлеу әрекетінің 4 қағидатына (тыңдалым, оқылым, айтылым, жазылым) негізделген тіл үйренушінің мақсаты, тілді қолдану саласы, коммуникативтік жағдаяттар компоненттері, контекспен байланыстылығы тіл бірліктерінің қолданыстағы қызметіне сай анықталады. Модульде тілдік құзіреттілікті қалыптастыру коммуникативті-функционалдық грамматикаға негізделеді.

Осы тұрғыдан алғанда, ең басты мақсат – тұрмыстық, әлеуметтік тақырыптардағы мәтіндер негізінде тіл үйренушілердің сөйлеу біліктілігін жетілдіру, лексикалық қорын, грамматикалық білік-дағдыларын қалыптастыру, қазақ тілі грамматикасы туралы білімін дамыту.

**Міндеттері:**

* тілдік білім берудің негізгі құзіреттілігі және оның нәтижелі болуы;
* коммуникативті-функционалдық бағыт;
* пән мазмұны мен оның нәтижесінің белгіленген типтік стандарт бойынша
* оқытылуы мен тілді меңгертуі;
* пән мазмұнының сала, тақырып, шағын мәтін және қатысымдық типтік
* жағдаяттарынан құралған когнитивті-лингвомәдени кешен түрінде берілуі;
* тілдік құзіреттілікті анықтаудың параметрлік өлшем бірліктерін көрсету.

 **Жалпы құзырет**:

құралдық:

**–** мемлекеттік тіл - қазақ тілін өзара қарым-қатынас пен мәдениетаралық қатысымда

қолдана алу;

- қазақ тіліндегі ғылыми және публицистикалық мәтін мазмұнындағы ақпараттарды түсіну; алған мәліметтерді кеңейту; өз көзқарасын дәлелдеу мақсатында немесе түрлі мәселелерді шешуде қолдана алу;

- қазақ тілін меңгертуге арналған мультимедиалық, электронды оқу кешендерін тіл үйрену барысында ұтымды қолдана білу;

- БАҚ, сайттардан алынған материалдарды сұрыптап, өңдей алу, қатысымда қолдана алу дағдысын қалыптастыру.

**тұлғааралық:**

– мемлекеттік тіл ретіндегі қазақ тілін құрметтеу және толеранттық негізінде тұлғааралық және мәдениаралық қатысымға қабілеттілік, ұлтаралық, мәдениетаралық қарым-қатынас ережелерін сақтай отырып, қазақ тілінің мемлекеттік мәртебесін нығайтатын ресми шараларға қатысуға, қолдануға, іске асыруға қабілетті болуы.

**жүйелік**:

– қазақ тілінің лексикалық және грамматикалық жүйесі арқылы ойды жеткізу,

әңгімелесушіге әсер ету, қазақ тілінде мәтінді сипаттау, хабарлау, талқылау үшін пайдалану,

- тілдер мен әдебиет үдерісін Қазақстандағы, әлемдегі әлеуметтік‑экономикалық, мәдени‑тарихи, саяси жағдайлармен, ҚР конституциялық‑құқықтық негіздерімен үйлестіруге бейімділік

**Пәндік құзірет**:

 - тіл білімі мәселелерін: олардың негізгі лексика-грамматикалық түсініктерін, олардың басқа ғылымдармен байланысын, қазақ тілінің даму тенденциясы мен қазіргі жағдайын, Қазақстандағы тарихи‑мәдени және тарихи‑әдеби үдерісті меңгеруге қабілеттілік.

- қазақ тілінің жүйесін пысықтау, қазақ тіл бірліктерінің құрылымы мен қолданылуы барысында халықтың тарихы мен мәдениетімен байланыстыру, ауызша және жазбаша мәтіндерді құрастырғанда берілген коммуникативті жағдаяттарға байланысты іргелі білімдерді қолдану қабілеті

- компьютермен өңделген мәліметтерді; түрлі типтегі мәтінді редакциялау, тілдік әдіс-тәсілдерді қолдану, филологиялық ақпараттарды жинауға, сақтауға және өңдеуге арналған ақпараттық технологияларды жүзеге асыруға қабілеттілік.

- филология ғылымындағы жаңа жетістіктерді өз мамандығына бейімдеп тиімді меңгеруге дайындық.

**Пререквизиттері:**

- жалпы білім беретін орта мектептегі қазақ тілі пәні

**Постреквизиттер:**

- іскерлік қазақ тілі

 **«КAZ 1001» - « Қазақ тілі »** (3 кредит)

**Пәннің МАЗМҰНЫ:**

**Мақсаты:** қазақ тілін меңгерудің әрбір деңгейіндегі негізгі міндеттерді сөйлеу түрлеріндегі модельдер мен қатысым түрлері арқылы жүзеге асыру. Тіл үйренушілердің қазақ тіліндегі грамматикалық білімін бекіту және сөйлеу әрекетін дамыту.

**Міндеттері:** берілген сұрақтарға өзінде бар сөздік қорды пайдалана отырып, дұрыс жауап беруге үйрету;

Белгілі бір тақырып бойынша өз ойын дұрыс жүйелі түрде айта алатын дәрежеге жеткізу;

Мәтінмен жұмыс істеу барысында көлемді мәтінді оқып түсінуге, мәтіннің мазмұнын өз сөзімен жеткізе білуге дағдыландыру;

Естігені бойынша қабылдаған мәліметті қорытып, өз ойын айта білуге үйрету т.б.

**Құзырет:**

- мемлекеттік тілде таратылатын мол ақпараттар толқынынан өзіне, өз мамандығына қажеттісін таңдап алып, оны өмірде қолдана білу;

* кез келген жағдайда өз бетінше шешім қабылдай білу;
* проблеманы танып, оны шешудің жолдарын айқындау, оны мемлекеттік тілде жеткізе білу;
* мемлекеттік тілде өзіндік көзқарасын таныта білу, оны дәлелдеп, қорғай білу;

 - мемлекеттік тілде шешен сөйлеуге дағдылану;

* өзінің алған білімі мен білік-дағдыларын, қазақ тіліндегі сөздік қорын үнемі дамытып отыру.

 **ПӘННІҢ ҚҰРЫЛЫМЫ, КӨЛЕМІ ЖӘНЕ МАЗМҰНЫ**

|  |  |
| --- | --- |
| **Апта** | **«КAZ 1001» - « Қазақ тілі »,**  **3 кредит** |
| **Тақырыптың атауы** | **Сағат** | **СӨЖ тапсырмалары** |
| **I тақырыптық блок\*\*** |
| **1** | **1 практикалық сабақ** 1.Отбасы – шағын мемлекет2. Жеті атасын білмеген – жетімдіктің белгісі 3. Туыстық атауларг/т Сөйлемдегі салыстырмалы құрылымдар |  **1****1****1** | Өз отбасы туралы әңгімелеп беру. «Әжелер – отбасының алтын діңгегі» тақырыбына шағын эссе жазу. |
| **2** | **2 практикалық сабақ** 1. Орта және мен2.Мемлекет тағдыры – келешек ұрпақ қолында.3. Уақыт және мезгіл. г/т Фразеологизмдер мен сөздердің мағыналық қатынасы.Тұрақты тіркестер мен мақал­-мәтелдердің сөйлеу тілінде жұмсалу ерекшелігі.  | **1****1****1** | Сабақтың өту барысы туралы шығу парағын толтыру.«Мемлекет тағдыры – жастарың қолында» тақырыбына әңгіме құрыңдар. |
| **3** | **3 практикалық сабақ**1. Қазақстанның табиғат жағдайы.2. Қазақстан экологиясы3. Ұлттық байлық және тәуелсіздікг/т Сөз тіркестерінің валенттілігі, сөйлем құрау жүйесіндегі сөз тіркесінің тіркесімділігінің рөлі мен маңызы. | **1****1****1** | «Экология және біз» тақырыбына хабарлама дайындаңдар«Экология» деген сөздің мағынасын қалай түсіндіресіңдер? Экологиясы жөнінен жағдайы нашар қандай аймақтарды білесіңдер, олармен қалай күресуге болады? |
| **4** | **4 практикалық сабақ**1. Мінез және портрет.2. Әдеп пен талғам3. Бет-бейнеде көп сыр бар.г/т. Сөйлеудің прагматикалық ерекшеліктері, сөйлемдегі сөздердің орын тәртібі мен қазақ сөйлемінің өзіндік ерекшеліктері.  | **1****1****1** | «Дербес пікір» тәсілімен жазу жұмысын орындаңыз. 1) Өзіндік пікір (ой, идея) – 1 сөйлем. 2) Дәлел – 2 сөйлем. 3) Өз пікірін айғақтайтын мысал – 2 сөйлем. 4) Өз пікіріне қарсы дәлел – 1 сөйлем. 5) Қарсы дәлелді жоққа шығаратын мысал – 1 сөйлем.6) Қорытынды – 2 сөйлем. «Замандас келбеті» тақырыбына шығарма жазыңыз. |
|  | **СӨЖ** |  | «Адам – басты құндылық» деген тақырыпта іскерлік ойын форматында консультация өткізу |
| **IІ тақырыптық блок\*\*** |
| **5** | **5 практикалық сабақ**1. Тәуелсіздік мәңгілік болуы үшін не істеу керек?2. Қазақ елі – менің отаным3. Қазақстан жаһандану дәуіріндег\т Лебізде синонимдік, омонимдік, антонимдік қатарлардың мағыналық сипатын пайымдау, семантикалық ерекшеліктерін айыру.    | **1****2** |  «Азаттықтың ақ таңы» деген тақырыпта сұхбат құрастыру. «Жастар және Тәуелсіз Отан» тақырыбында шығарма жазу. |
| **6** | **6 практикалық сабақ**1. Халықаралық қатынастар2. Қазақстанның дипломатиясы 3. Қазақстан және халықаралық ұйымдарг/т Жай сөйлем мен олардың түрлері, негізгі семантикалық және функционалдық ерекшеліктері | **1****1****1** | Р.Тоқаевтың «Қазақстан Республикасының дипломатиясы» деген кітабын пайдалана отырып, «Қазақстан және Еуропа елдері» деген тақырыпта ауызша ақпарат дайындау.  |
| **7** | **7 практикалық сабақ**1. Қазақстан халқының өнері мен мәдениеті2. Американдық үлгідегі қазақ киносы3. Мүсін өнеріг\т Сөйлемді дұрыс құраудағы сөздердің орын тәртібі мен сөйлем мүшелерінің орналасу реттілігі. | **1****1** | «Халықаралық сыйлықтың лауреаттары» тақырыбына ақпарат дайындау. «Тәуелсіз елдің өнерпаздары» тақырыбына баяндама жасау. |
| **7** | **АБ 1** | **1** |  |
| **8** | **8 практикалық сабақ**1.Туризм2.Туризмнің даму тарихы3. Қазақстандағы туризмг/т Лебіздегі сөйлем құрылымы мен олардың өзіндік ерекшеліктері. Сөйлем құрылымындағы ой мен олардың айтушы мен тыңдаушы арасындағы қатынаста түсініктілігі. Сөз тіркесі арқылы сөйлем құраудың прагматикалық сипаты. | **2****1** | Төмендегі берілген сайтқа кіріп, интернеттен Қазақстандағы туризм туралы айтып айтып беру. htttp://www.president.kz |
| **9** | **9 практикалық сабақ**1. Cөз мәдениеті, тіл мәдениеті.2.Тілдік этикет3. Ана тілі – ұрпақ тілі г/т Қоршаған орта мен адамның қалып‑күйінің берілуі | **2****1** | «Тіл – мәдениеттің ірге тасы» тақырыбы бойынша презентация дайындау. |
| **10** | **10 практикалық сабақ**1.Қазақ баспасөзінің бастауы 2.«Айқап» журналы.3.«Қазақ» газеті. г/т Мезгілдік қатынастардың берілуі | **1****2** | Қазақтың алғашқы газет-журналдары туралы ақпарат дайындаңыз. Алғашқы қазақ басылымдарында жарияланған белгілі бір мақала немесе материалдар туралы әңгімелеу.  |
|  | **СӨЖ** |  | «Жарнама – ақпараттың бір түрі» ,«Қазақша жарнаманың қазіргі сипаты» дегенмәселелерге байланысты презентация дайындау. |
| **IІI тақырыптық блок\*\*** |
| **11** | **11 практикалық сабақ**1. Орта ғасыр ойшылдары 2. Қайыржан Бекхожин 3. Елдік туын көтерген ерлерг/т Тілдегі объектілік, субъектілік, предикативтік қатынастар мен олардың берілу жолдарындағы функционалдық ерекшеліктер мен мағыналық реңктер | **1****2** | Қазақ журналистикасына, тарихына белгілі, ерен еңбегін сіңірген бір тұлға жайлы баяндама жасау.  |
| **12** | **12 практикалық сабақ**1.Журналист тұлғасы2.Журналистиканың қоғамдағы ролі2. Радио тілі г/т Мақсат мәнді құрылымның берілуі  | **1****2** | Өзіңізге өнеге болып жүрген бір журналист тұлғасы жайлы әңгіме жазу.  |
| **13** | **13 практикалық сабақ**1. Ғылым мен техника2.Ғылым мен ғаламның қызықты жаңалықтары3. Ғұлама ғалымг/т Оқиға, іс‑әрекеттің әр түрлі фазаларының берілуі | **1****1****1** | «Қазақстандықтардың ғылыми жаңалықтары» тақырыбына ақпарат жинау.«Мен білетін ұлы ғалым» тақырыбына әңгіме жазыңыз. |
| **14** | **14 практикалық сабақ**1. Кешегісін ұмытпаған ертеңгісін бағалай біледі.2. Қыран қанат қазақ (С.Сәдуақасов, Ө.Жолдасбеков) г/т Салыстыру құрылымдары | **1****1** | Ақпарат көздерімен (оқулықтар, баспасөз беттері, зерттеулер, интернет, т.б.) өздігімен немесе студенттердің шағын тобы құрамында жұмыс жасау.  |
|  | **АБ 2** | **1** |  |
| **15** | **15 практикалық сабақ**Жобалық жұмыстарды, презентацияларды қабылдауҚорытынды тест тапсырмаларымен жұмыс | **1****1****1** | Есеп беру |
|  | **СӨЖ** |  | «Біз тәуелсіз елдің ұрпағымыз» деген тақырыпта пікірталас өткізу.  |
|  | **Барлығы** | **45 сағат** |  |

**Білім және құзырет жүйесіндегі пәннің негізгі ұғымы**

 Қазақ тілі пәнінің негізгі ұстанымдарының бірі– студентті өзінділік пен дербестікке баулу. Бұл қағида дәстүрлі репродуктивтік білім емес, құрастырылған (конструктивтік) білімге негізделген. Яғни, студенттің дайын ақпаратты есте сақтап, қабылдауы, оған дайын жауап беруі еш қуатталмайды. Керісінше, одан берілген ақпаратты белсенді әрекеттер арқылы жан-жақты қарастырып, зерттеуі талап етіледі. Студентті кез келген мәселеге байланысты өзіндік ой-пікір құрастыруға, сыни ойлау дағдысын қалыптастыруға ынталандыру көзделеді. Қазақ тілі сабақтарында әр студент – жеке тұлға. Сабақ барысында берілген жауаптар дұрыс немесе бұрыс деген тұрғыдан бағаланбайды, өйткені мұнда айтылған әрбір ой құнды. Мұндай атмосферада жұмыс істеген студент, әрине жігерлілік те таныта алады.

**Әдебиеттер тізімі**

|  |  |  |  |
| --- | --- | --- | --- |
| **№** |  **Пәннің атауы** |  **Авторы және оқулықтың аты** | **Әл-Фараби атындағы ҚазҰУ кітапханасындағы саны** |
|  |
|  |
|  **негізгі** | **қосымша** |
|  1 | Қазақ тілі | Ш.К. Бектұров, А.Ш.Бектұрова. Атамұра – Алматы, 2004 |  50 |  |
| 2 | Қазақ тілі  | Қ.Ә.Қарабаева (жоо студенттері үшін тіл ұстартуға арналған оқу құралы) А.: Қазақ университеті, 2004 | 30 | Intranet KAZNU |
| 3 | Қазіргі қазақ тілі | Салқынбай А.Б. Алматы, 2008 | 30 |  |
| 4 | Қазақ тілі | Иманқұлова С., Егізбаева Н., Иманалиева Ғ., Омарова Б., Рамазанова Ш., К.Мұқадиева. Қазақ тілі . Оқу құралы. Алматы, 2008ж.  | 40 |  |
| 5 | Қазақ тілі | З.Ерназарова, Н.Мұхамадиева, Ж.Тұңғатова. Алматы, 2005 | 20 |  |
| 6 | Қазақша сөйлесейік. | Қарабаева. Қ. Астана, 2010 | Intranet KAZNU |

**СӨЖ / СОӨЖ бойынша тапсырмалар және әдістемелік ұсыныстар**.

Берілген тапсырма бойынша сабақта презентация дайындау.

Студенттердің бір-бірімен ұйымдастырған іскерлік ойын (рөлдік ойын) форматында өткізген консультациясы.

Студенттер бір-бірінің жазған шығармашылық жұмыстарына пікір жазады, оларды рецензиялайды.

Берілген тақырып бойынша топ студенттері ішінде пікірталас өткізу.

Белгілі бір тақырып бойынша ақпарат жинақтау.

Берілген тақырып бойынша статистикалық мәліметтерді талдау.

Берілген тақырып бойынша интервью алу.

Берілген тақырып бойынша ситуацияларды (ситуативтік диалгтарды) дайындау.

**Білім мен құзыретті бақылау формалары:**

Бақылау жұмыстары: семестрде 2 жұмыс *(кредиттердің саны бойынша – 1 кредитке 1жұмыс есебінен).*

СӨЖ: *жеке және топтық тапсырмалар СӨЖ ұйымдастыру технологиясына байланысты (реферат, презентация, эссе, жобаны қорғау, аналитикалық шолу және т.б. тапсырмалар жобалық-зерттеу сипатында).*

АБ: 2

Аралық бақылау: емтихан емтихан сессиясы кезінде.

Аралық бақылау пәннің мазмұнына кіретін теориялық және практикалық сұрақтар бойынша жүргізіледі (7, 14 апта).

Модульдің пәндері бойынша кеңесті оқытушының кеңсе-сағаты (СОӨЖ) уақытында алуға болады.

**Аралық бақылау кестесі**

**1 кезең**

|  |  |  |  |  |
| --- | --- | --- | --- | --- |
| Бақылау  | Өткізу түрі  | Өткізу уақыты  | Ең жоғары балл (максимум балл) | Тапсырмалар  |
| Аралық бақылау №1 | Жазбаша  | 7 апта | 5 | 1-7 аптада өткен тапсырмалар бойынша ұсынылған тақырыптардың біріне тұрақты тіркестер мен мақал-мәтелдерді пайдалана отырып, эссе жазу:1. Қазақ халқының дүниетанымы2. Тәуелсіз елдің өнерпаздары 3. Қазақ елінің ұлттық байлығы. |
|  Аралық бақылау №2 | Ауызша  | 14 апта | 5 | Берілген тақырыптардың бірі бойынша жағдаяттық сұхбат дайындау:1. Ғажап қазына еліңде, жеріңде, тіліңде. 2. Қазақстан және сыртқы саясат.3. Тарихыңды таны  |

**Білім және құзіретті бағалау тәртібі**

|  |  |  |
| --- | --- | --- |
| **№** | **Студент жұмысының және сабақтың түрлері** |  **%** |
| 1 | Бақылау жұмыстары |  5+5 |
| 2 | Практикалық сабақтарға қатысуы және белсенділігі |  20 |
| 3 |  Жеке және топтық тапсырмалар (СӨЖ) |  30 |
| 4 |  Аралық бақылау(емтихан) |  40 |
|  **БАРЛЫҒЫ: 100 %**  |

**Аралық бақылау (жазбаша немесе ауызша) және емтихан өткізу формасы – жазбаша**

**Білімді бағалау шкаласы:**

|  |  |  |  |
| --- | --- | --- | --- |
| **Әріптік жүйе бойынша баға** | **Балдардың сандық эквиваленті** | **%-дық** **құрамы** | **Дәстүрлі жүйе бойынша баға** |
| А | 4,0 | 95-100 | «Өте жақсы» |
| А- | 3,67 | 90-94 |
|  В+ | 3,33 | 85-89 | «Жақсы» |
| В | 3,0 | 80-84 |
| В- | 2,67 | 75-79 |
| С+ | 2,33 | 70-74 | «Қанағаттанарлық» |
| С | 2,0 | 65-69 |
| С- | 1,67 | 60-64 |
| D+ | 1,33 | 55-59 |
| D | 1,0 | 50-54 |
| F | 0 | 0-49 | «Қанағаттанарлықсыз» |
| I (Incomplete) | - | - | «Пән аяқталмаған»(*GPA санағанда есептелмейді)* |
| P (Pass ) | - | 0-6065-100 | «Сынақ»(*GPA санағанда есептелмейді PA)* |
| NP (No Рass) | - | 0-290-64 | «Сынақтан өтпеді»(*GPA санағанда есептелмейді)* |
| W (Withdrawal) | - | - | «Пәннен бас тарту»(*GPA санағанда есептелмейді GPA)* |
| AW (Academic Withdrawal) |  |  | «Академиялық себептермен пәннен шығарылуы(*GPA санағанда есептелмейді)* |
| AU (Audit) | - | - | «Пән тыңдалды»(*GPA санағанда есептелмейді)* |

**Академиялық мінез-құлық және әдептілік саясаты**

Толерантты болыңыз, басқалардың пікірлерін құрметтеңіз. Қарсылықтар нақты формада тұжырымдалсын. Плагиат және басқа әділетсіз жұмыстарға жол жоқ. СӨЖ, аралық бақылау және емтихан тапсыру барысында көшіруге және басқадан көмек сұрауға, басқа адамдардың шығарған есептерінің көшірмесін алуға, басқа студенттің орнына емтихан тапсыруға жол берілмейді. Курстың кез келген мәліметін бұрмалаған студенттің қорытынды бағасы «F» болады.

*Кафедра мәжілісінде қарастырылды*

*№ \_\_\_ хаттама «\_\_\_\_» 2011 ж.*

**Кафедра меңгерушісі**

**ф.ғ.д., проф. Салқынбай А.Б.**

**Оқытушы Мекебаева Л.А.**